Cunoscutul interpret Sorinel Copilul de Aur ar fi fost angajat să cânte la o nuntă la care a fost invitat și Nicolae Guță. Petrecerea, dată de un grup de interlopi cunoscuți în Craiova, s-a transformat, însă, într-un adevărat coșmar, iar nuntașii l-au pus pe artist să cânte încontinuu.
Cu toate că programul său se încheiase de mult timp, artistul a fost obligat să facă spectacol nu mai puțin de 12 ore. Asta în timp ce petrecăreții, în frunte cu mirele, dansau în jurul lui cu cuțite prinse la brâu. Interpretul a reușit să scape abia dimineață.
Deși ar fi vrut să sune la poliție, acesta s-a temut de răzbunarea interlopilor. La aceeași nuntă ar fi cântat și Nicolae Guță care, spun mai multe surse, ar fi fost la rândul lui ținta comportamentului abuziv al petrecăreților.